Държавен вестник, бр. 54, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  54
13. определя правилата за достъп до елек­
тропреносната и газопреносната мрежа, 
съответно до електроразпределителната и 
газоразпределителната мрежа и съоръженията 
за съхранение на природен газ, включително 
норми за качество на услугите и доставките, 
и при необходимост ги преразглежда с оглед 
осигуряване на ефективен достъп;
14. по предложение на оператора на пре­
носната мрежа, съответно оператора на раз­
пределителна мрежа взема решение относно 
принадлежността на електропроводите, топ­
лопроводите и газопроводите и прилежащите 
им уредби към преносните или разпределител­
ните мрежи и дава задължителни предписания 
за изкупуването им и/или за предоставяне на 
достъп до тях;
15. провежда конкурсите по чл. 46; 
16. изисква всякаква информация и до­
кументи, свързани с функционирането на 
енергийния пазар, включително договори за 
доставка, пренос, разпределение и съхранение, 
както и всички последващи споразумения към 
тях, и може да предоставя на участници на 
пазара части от тази информация, при условие 
че не се разкрива информация, представляваща 
търговска тайна, или информация, защитена 
по силата на закон; 
17. разглежда исканията на енергийните 
предприятия за компенсиране на невъзста­
новяеми и произтичащи от наложени им за­
дължения към обществото разходи по чл. 34 
и 35, утвърждава техния обоснован размер и 
определя начина на компенсирането им при 
спазване изискванията за държавните помощи;
18. издава сертификати на производителите 
на електрическа енергия за произхода на сто­
ката електрическа енергия, произведена при 
високоефективно комбинирано производство 
на електрическа и топлинна енергия;
19. определя максимални размери на тех­
нологични разходи на електрическа енергия, 
топлинна енергия или природен газ, които 
могат да бъдат признати при ценовото регули­
ране при производство, пренос и разпределение 
на електрическа енергия, при производство 
и пренос на топлинна енергия и при пренос, 
разпределение и съхранение на природен газ 
съгласно методика или указания, приети от 
комисията; 
20. извършва оценка на икономическата 
целесъобразност по отношение на въвежда­
нето на интелигентни системи за измерване 
по предложение на операторите на мрежите 
и в случай че въвеждането е икономически 
обосновано, изготвя графици за въвеждането 
им, като гарантира оперативната съвместимост 
на интелигентните системи за измерване при 
отчитане на подходящи стандарти, най-добри 
практики и значението им за развитието на 
вътрешния пазар на електрическа енергия и 
природен газ;
21. определя разполагаемостта за произ­
водство на електрическа енергия на всеки 
производител, както и количеството елек­
трическа енергия на обществения доставчик, 
в съответствие с които производителите и/
или общественият доставчик са длъжни да 
сключват сделки с крайните снабдители с оглед 
изпълнението на принципите по чл. 24, ал. 1; 
22. дава съгласие за разделяне, отделяне, 
вливане или сливане на енергийни предпри­
ятия – титуляри на лицензии по този закон;
23. разрешава извършването на разпо­
реждане с имущество, с което се упражнява 
лицензионна дейност в случаите, предвидени 
в този закон, както и на други сделки, които 
водят или могат да доведат до нарушаване 
сигурността на снабдяването вследствие на 
задлъжнялост на енергийното предприятие;
24. предоставя на компетентните инсти­
туции на Европейския съюз информацията, 
предвидена в правото на Европейския съюз;
25. в съответствие с правомощията си 
отправя до компетентните институции на 
Европейския съюз искания и уведомления 
за предоставяне на временно освобождаване 
от прилагането на разпоредби от правото на 
Европейския съюз и преходни периоди в енер­
гетиката в случаите, предвидени в правото 
на Европейския съюз;
26. публикува годишен доклад за дейността 
си, включително за резултатите от контрола за 
недопускане ограничаването и нарушаването 
на конкуренцията на енергийните пазари и 
за тяхното ефективно функциониране, като 
изпраща доклада до Агенцията за сътрудни­
чество между регулаторите на енергия (АСРЕ) 
и до Европейската комисия;
27. сертифицира операторите на електро­
преносната мрежа и на газопреносни мрежи 
за спазване на изискванията за независимост, 
наблюдава тяхното спазване и изпраща съ­
ответните уведомления до Европейската 
комисия;
28. осъществява сътрудничество по въпроси 
от трансграничен характер с регулаторните 
органи на други държави – членки на Европей­
ския съюз, и с АСРЕ, сключва споразумения 
за сътрудничество с национални регулаторни 
органи;
29. допринася за съвместимостта на проце­
сите за обмен на данни относно най-важните 
пазарни процеси на регионално равнище, като 
гарантира необходимата степен на поверител­
ност на информацията;
30. контролира изпълнението на инвести­
ционните планове на операторите на електро­
преносни и газопреносни мрежи и представя 
в годишния си доклад оценка на инвестици­
онните планове на операторите по отношение 
на съответствието им с 10-годишните планове 
за развитие на мрежите в Европейския съюз 
по член 8, параграф 3, буква „б“ от Регламент